
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 523/2011

ΘΕΜΑ: «Καθορισμός ανώτατου αριθμού αδειών, α. Πλανοδίου Εμπορίου, β. Υπαιθρίου στάσιμου εμπορίου και γ. Λαϊκών αγορών, κατόπιν του υπ’ αριθμ. 1/11 πρακτικού της επιτροπής υπαίθριου πλανόδιου και στάσιμου εμπορίου»                                            

    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 22ο θέμα της ημερήσιας διάταξης με τίτλο: «Καθορισμός ανώτατου αριθμού αδειών, α. Πλανοδίου Εμπορίου, β. Υπαιθρίου στάσιμου εμπορίου και γ. Λαϊκών Αγορών, κατόπιν του υπ’ αριθμ. 1/11 πρακτικού της επιτροπής υπαίθριου πλανόδίου και στάσιμου εμπορίου».

    Εισηγούμενος ο Αντιδήμαρχος κ. Αριστειδόπουλος το θέμα ανέφερε: «Η Επιτροπή υπαιθρίου πλανοδίου εμπορίου με το υπ’ αριθμ. 1/2011 πρακτικό της εισηγείται προς το Δημοτικό Συμβούλιο τον αριθμό των αδειών υπαίθριου πλανοδίου εμπορίου σε 10 για το έτος 2012. 
    Από τις 10 άδειες, οι πέντε θα αφορούν πλανόδιους εμπόρους και οι πέντε θα αφορούν κινητές καντίνες.    

    Υπαίθριο πλανόδιο εμπόριο νοείται το υπαίθριο εμπόριο που ασκείται με την χρήση οποιουδήποτε οχήματος, αυτοκινούμενου ή μη, ή οποιουδήποτε κινητού μέσου. Όποιος ασκεί υπαίθριο πλανόδιο εμπόριο επιτρέπεται να παραμένει στάσιμος μόνο κατά την διάρκεια της συναλλαγής. Ως υπαίθριο πλανόδιο εμπόριο νοείται και το εμπόριο που ασκείται με την μέθοδο των επισκέψεων από πόρτα σε πόρτα ή με οποιονδήποτε άλλον ανάλογο τρόπο, από πρόσωπα τα οποία δεν έχουν οποιαδήποτε σχέση με νόμιμα οργανωμένη επιχείρηση. Επίσης, με το ανωτέρω πρακτικό της, η επιτρoπή εισηγείται τον αριθμό των αδειών υπαίθριου στάσιμου εμπορίου. Ο αριθμός των αδειών που προτείνεται είναι δέκα (10). 
    Η άσκηση του υπαίθριου στάσιμου εμπορίου επιτρέπεται μόνο: α) Σε θέσεις που καθορίζονται ή οριοθετούνται από τους Δήμους στο χώρο της δικαιοδοσίας των και β) Ιδιωτικούς χώρους. Οι θέσεις άσκησης υπαίθριου εμπορίου πρέπει να βρίσκονται πέραν: 1) των δημοτικών και Λαϊκών αγορών και 2) των περιοχών που γειτονεύουν ή βρίσκονται σε μικρή απόσταση από οργανωμένες ξενοδοχειακές μονάδες, μπροστά στην είσοδο εμπορικών καταστημάτων και εισόδους αρχαιολογικών χώρων – μνημείων και εκκλησιών.
    Επιπλέον η επιτροπή με το παραπάνω πρακτικό της, εισηγείται προς το Δημοτικό Συμβούλιο τον αριθμό των αδειών παραγωγών και επαγγελματιών λαϊκών αγορών που είναι 22 για παραγωγούς λαϊκών αγορών  και 15 για επαγγελματίες λαϊκών αγορών. Σύμφωνα με το άρθρο 1 παρ.5 και 6 του Ν.3377/05 οι παραγωγοί λαϊκών αγορών μπορούν να διαθέτουν – πωλούν τα κάτωθι προϊόντα: αυγά – άνθη και φυτά – δενδρύλλια σε χώμα – ελιές χύμα – κρασί τυποποιημένο – λάδι τυποποιημένο – μέλι, ξηρούς καρπούς σε φυσική κατάσταση – οπωρολαχανικά – όσπρια χύμα – προϊόντα βιολογικής γεωργίας, πιστοποιημένα πουλερικά – κουνέλια – νωπά αλιευτικά προϊόντα ιχθυοτροφείου, θάλασσας, γλυκού νερού – λοιπά αγροτικά προϊόντα στην φυσική τους κατάσταση- παραδοσιακά – οικοτεχνικά – αγροτικά προϊόντα (συσκευασμένα) και βότανα.
    Οι επαγγελματίες πωλητές λαϊκών αγορών μπορούν να πωλούν – διαθέτουν τα κάτωθι:οπωρολαχανικά – αυγά – κομμένα άνθη – βιολογικά νωπά – μεταποιημένα και τυποποιημένα (με σήμανση) – είδη κυλικείων – είδη ένδυσης – νεωτερισμών – φο μπιζού – λευκά είδη – ψιλικά – είδη παντοπωλείου (μόνο τρόφιμα σε υγρά μορφή) – είδη υαλοπωλείου - πλαστικό με το μέτρο – εκκλησιαστικά είδη – κατεψυγμένα είδη αλιείας, κατεψυγμένα είδη λαχανικών – νωπά πουλερικά – κουνέλια και προϊόντα κρέατος – νωπά αλιευτικά προϊόντα – ξηρούς καρπούς – μέλι – ζαχαρώδη προϊόντα – τυποποιημένο κομμένο καφέ – είδη παντοπωλείου μη εδώδιμα – μέσα συσκευασίας (χάρτινες και πλαστικές σακούλες) – είδη και υποβοηθητικά καλλιέργεια ανθοκομικής (γλάστρες – χώμα κ.λ.π) – είδη υπόδησης και δερμάτινα είδη – τσάντες – ζώνες – πορτοφόλια» 
    Κατόπιν αυτών ο Πρόεδρος κάλεσε το σώμα να αποφασίσει επί της ανωτέρω εισηγήσεως του Αντιδημάρχου.

Το Δημοτικό Συμβούλιο Πύργου
Λαμβάνοντας υπόψη:

- τις διατάξεις των άρθρων 65 § 1 και 94 § 6 περίπτωση 30 του Ν.3852/2010

- τις διατάξεις του άρθρ. 1 παρ. 5 και 6 του Ν.3377/05

- το υπ’ αριθμ. 1/2011 πρακτικό της Επιτροπής υπαίθριου πλανοδίου εμπορίου

- την εισήγηση του Αντιδημάρχου κου Αριστειδόπουλου και μετά από διαλογική συζήτηση

Α π ο φ α σ ί ζ ε ι

    Κατά πλειοψηφία, καθορίζει τον αριθμό των αδειών: 
α. Υπαιθρίου Πλανοδίου Εμπορίου σε δέκα (10), οι πέντε (5) αφορούν πλανόδιους εμπόρους και οι άλλες πέντε (5) αφορούν κινητές καντίνες

β. Υπαίθριου στάσιμου εμπορίου σε δέκα (10) και 
γ. Λαϊκών αγορών: είκοσι δύο (22) για παραγωγούς λαϊκών αγορών  και δέκα πέντε (15) για επαγγελματίες λαϊκών αγορών.

Οι Δημοτικοί Σύμβουλοι κ.κ. Ι. Παναγόπουλος,  Γ. Θεοδωρέλος – Χαρίτος, Σ. Κωνσταντόπουλος, Π. Φραγκαντώνης, Κ. Μπίρμπας, Α. Ανδρικόπουλος, Δ. Αντωνέλος, Γ. Λιατσής, Φ. Δημόπουλος, Γ. Κουρμπανάς, Δ. Λιατσής, Κ. Γεράνιος, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, ήταν απόντες από την συνεδρίαση, όταν τέθηκε το θέμα προς συζήτηση και έγκριση.
Η παρούσα απόφαση έλαβε αύξοντα αριθμό 523/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Ε. ΚΑΝΝΗΣ

   
 


       Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος 19 – 12 - 2011

Ο ΔΗΜΑΡΧΟΣ

   Μ.Ε.Δ

